钦定古今图书集成/明伦汇编/氏族典/第405卷 > 《廖用贤尚友录》 > 吕乂
## 钦定古今图书集成/明伦汇编/氏族典/第405卷 > 《廖用贤尚友录》 > 吕乂

按《蜀志吕乂传》：“乂字季阳，南阳人也。父常，送故将军
刘焉入蜀，值王路隔塞，遂不得还。乂少孤，好读书鼓
琴。初，先主定益州，置盐府校尉，较盐铁之利。后校尉
王连请乂为典曹都尉，迁新都绵竹令。乃心隐恤，百姓称之。迁巴西太守，徙为汉中太守，累迁广汉、蜀郡
太守，入为尚书，代董允为尚书令。众事无留，门无停”
宾。乂历职内外，治身俭约，谦靖少言，为政简而不烦，
号为清能。延熙十四年卒。子辰，景耀中为成都令。辰
弟雅，谒者。